CELEX: 22018D1783
Language: hu
Date: 2018-11-09 00:00:00
Title: Az EU–Marokkó Társulási Tanács 1/2018 ajánlása (2018. november 9.) a kiemelt státuszt végrehajtó EU–Marokkó cselekvési terv (2013–2017) egy évvel történő meghosszabbításának jóváhagyásáról [2018/1783]

19.11.2018   
               
               
                  HU
               
               
                  Az Európai Unió Hivatalos Lapja
               
               
                  L 292/7
               
            
         AZ EU–MAROKKÓ TÁRSULÁSI TANÁCS 1/2018 AJÁNLÁSA
         (2018. november 9.)
         a kiemelt státuszt végrehajtó EU–Marokkó cselekvési terv (2013–2017) egy évvel történő meghosszabbításának jóváhagyásáról [2018/1783]
         AZ EU–MAROKKÓ TÁRSULÁSI TANÁCS,
         tekintettel az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euromediterrán megállapodásra (1),
         mivel:
         
                     (1)
                  
                  
                     Az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euromediterrán megállapodás (a továbbiakban: a megállapodás), 2000. március 1-jén hatályba lépett.
                  
               
                     (2)
                  
                  
                     A megállapodás 80. cikke alapján a Társulási Tanács olyan ajánlásokat fogadhat el, amelyeket a Társulási Tanács hasznosak ítél a megállapodás céljainak elérése érdekében.
                  
               
                     (3)
                  
                  
                     A megállapodás 90. cikke alapján a Felek megtesznek minden általános vagy különös intézkedést, amely a megállapodásból eredő kötelezettségeik teljesítéséhez szükséges, és gondoskodnak arról, hogy a megállapodás céljai megvalósuljanak.
                  
               
                     (4)
                  
                  
                     A Társulási Tanács belső szabályzatának 10. cikke lehetővé teszi, hogy az ülések között írásbeli eljárással ajánlásokat tegyen.
                  
               
                     (5)
                  
                  
                     A kiemelt státuszt végrehajtó EU–Marokkó cselekvési terv (2013–2017) meghosszabbítása az EU–Marokkó kapcsolatok alapját képezi a folyó évre, és lehetővé teszi, hogy az EU–Marokkó kapcsolatok új tematikus prioritásainak a következő évekre szóló meghatározása érdekében tárgyalásokat folytassanak,
                  
               AJÁNLJA, HOGY:
         
            Egyetlen cikk
            Az írásbeli eljárással eljáró Társulási Tanács a kiemelt státuszt végrehajtó EU–Marokkó cselekvési terv (2013–2017) egy évvel történő meghosszabbítását ajánlja.
         
         
            Kelt Brüsszelben, 2018. november 9-én.
            
               
                  az EU–Marokkó Társulási Tanács részéről
               
               
                  az elnök
               
               F. MOGHERINI
            
         
         
            (1)  HL L 70., 2000.3.18., 2. o.